ಬಿಜೆಪಿಯ ಹಲವಾರು ಕಾರ್ಯಕರ್ತರೇ ನನಗೆ ಬೆಂಬಲ ನೀಡಿದ್ದಾರೆಕುಸುಮ ಬೆಂಗಳೂರು: ಕಳೆದ 20 ದಿನಗಳಿಂದ ಪ್ರಚಾರ ಮಾಡಿದ್ದೇನೆ. ಜನರ ಅಭೂತಪೂರ್ವ ಸ್ವಾಗತ ಮಾಡಿದ್ದಾರೆ. ಕಾಂಗ್ರೆಸ್ ಪರವಾದ ಅಲೆ ಇದೆ. ತಮ್ಮ ಮನೆ ಮಗಳು ಅಂತ ಎಲ್ಲರೂ ಪ್ರೀತಿ ಕೊಡುತ್ತಿದ್ದಾರೆ. ಬಿಜೆಪಿ ಅಸಮಾಧಾನಿತ ಕಾರ್ಯಕರ್ತರು ನನಗೆ ಬೆಂಬಲ ನೀಡಿದ್ದಾರೆ. ಹೀಗಾಗಿ ಗೆಲುವು ನನ್ನದಾಗಾಲಿದೆ ಎಂದು ಕಾಂಗ್ರೆಸ್ ಅಭ್ಯರ್ಥಿ ಕುಸುಮಾ ಹೇಳಿದ್ದಾರೆ. ಜೆ.ಪಿ. ಪಾರ್ಕ್ ಮತ ಪ್ರಚಾರದ ವೇಳೆ ಮಾತನಾಡಿದ ಅವರು ಮೊದಲ ಬಾರಿಯ ಸ್ಪರ್ಧೆಯಲ್ಲೇ ನನಗೆ ಭಾರೀ ಜನ ಬೆಂಬಲ ದೊರೆಯುತ್ತಿದೆ. ಸಿದ್ದರಾಮಯ್ಯ, ಡಿ.ಕೆ ಶಿವಕುಮಾರ್ ಅವರು ನನ್ನ ಪರ ಚುನಾವಣಾ ಪ್ರಚಾರ ನಡೆಸ್ತಿದ್ದಾರೆ. ನೊಂದ ಮಹಿಳೆಯರು ನನಗೆ ಬೆಂಬಲ ನೀಡ್ತಿದ್ದಾರೆ. ನೊಂದಿರುವ ಕಾರ್ಯಕರ್ತರು ನನಗೆ ಬೆಂಬಲಿಸ್ತಿದ್ದಾರೆ ನಿನ್ನೆ ವಿಜಯ ದಶಮಿ ದಿನ ರಾಜ್ಯಕ್ಕೆ ಹಾಗೂ ಕ್ಷೇತ್ರದ ಜನರಿಗೆ ಒಳ್ಳೆಯದಾಗಲಿ ಅಂತ ಉರುಳು ಸೇವೆ ಮಾಡಿದ್ದೇನೆ ಎಂದರು.